CELEX: C2004/094/51
Language: fi
Date: 2004-04-17 00:00:00
Title: Asia C-74/04 P: Euroopan yhteisöjen komission 16.2.2004 tekemä valitus Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-208/01, Volkswagen AG vastaan Euroopan yhteisöjen komissio, 3.12.2003 antamasta tuomiosta

17.4.2004   
            
            
               FI
            
            
               Euroopan unionin virallinen lehti
            
            
               C 94/24
            
         Euroopan yhteisöjen komission 16.2.2004 tekemä valitus Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-208/01, Volkswagen AG vastaan Euroopan yhteisöjen komissio, 3.12.2003 antamasta tuomiosta
   (Asia C-74/04 P)
   (2004/C 94/51)
   Euroopan yhteisöjen komissio on valittanut 16.2.2004 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-208/01, Volkswagen AG vastaan Euroopan yhteisöjen komissio, 3.12.2003 antamasta tuomiosta. Valittajan asiamiehenä on Walter Mölls, avustajanaan Rechtsanwalt Dr. Heinz-Joachim Freund, Frankfurt, prosessiosoite Luxemburgissa.
   Valittaja vaatii, että yhteisöjen tuomioistuin
   
               1.
            
            
               kumoaa ensimmäisen oikeusasteen asiassa T-208/01 3.12.2003 antaman tuomion (1),
            
         
               2.
            
            
               palauttaa asian ensimmäisen oikeusasteen tuomioistuimeen,
            
         
               3.
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Ensimmäisen oikeusasteen tuomioistuin kumosi edellä mainitulla tuomiolla EY 81 artiklan soveltamisesta 29 päivänä kesäkuuta 2001 tehdyn komission päätöksen 2001/711/EY (asia COMP/F-2/36.693 — Volkswagen) (2). Komissio oli tuossa päätöksessä katsonut, että Volkswagen oli kesäkuun 1996 ja syyskuun 1999 välisenä aikana EY 81 artiklan vastaisesti sopinut saksalaisten valtuutettujen jälleenmyyjiensä kanssa jälleenmyyntihintojen vahvistamisesta. Volkswagenille määrättiin päätöksellä 30,96 miljoonan euron suuruinen sakko.
   Ensimmäisen oikeusasteen tuomioistuin katsoi, että Volkswagenin saksalaisille jälleenmyyjilleen esittämät kehotukset eivät olleet tulleet jälleenmyyntisopimusten osaksi, koska ne olivat lainvastaisia. Kyse oli yksipuolisista toimista, jotka eivät kuuluneet EY 81 artiklan soveltamisalaan.
   Näin katsoessaan ensimmäisen oikeusasteen tuomioistuin on tulkinnut väärin EY 81 artiklan 1 kohdassa tarkoitettua sopimuksen käsitettä ja näin ollen rikkonut tuota määräystä.
   Komission mielestä ensimmäisen oikeusasteen tuomioistuin asettaa liian korkeita vaatimuksia tietämykselle, joka valikoivien jälleenmyyntisopimusten osapuolilla on oltava tuon sopimuksen soveltamisesta ja kehittymisestä käytännössä. Samanaikaisesti ensimmäisen oikeusasteen tuomioistuin sekoittaa nämä vaatimukset sopimuksen laillisuuden kannalta ratkaiseviin vaatimuksiin.
   Tässä yhteydessä ensimmäisen oikeusasteen tuomioistuin jättää huomiotta erityisesti sellaisten valikoivien jakelujärjestelmien erikoispiirteet, jotka perustuvat puitesopimukseen, jota on täydennettävä ja konkretisoitava. Se, että tällainen sopimus ei tiettynä ajankohtana itse ole lainvastainen, ei estä sitä, että siitä voi tulla sellainen myöhemmin. Mitä tulee erityisesti jälleenmyyjiin, nämä haluavat yleensä pysyä jälleenmyyntijärjestelmän jäseninä. Ei voida olettaa, että nämä järjestelmällisesti jo sopimuksen tehdessään — jossain määrin ennaltaehkäisevästi — torjuvat kaikki myöhemmät kehotukset, jotka voivat osoittautua lainvastaisiksi. Näin on erityisesti silloin, kun yksittäistapauksen olosuhteissa voi olla vaikea tehdä eroa laillisten ja lainvastaisten toimien välillä.
   Komission mukaan sen päätelmiä tukee yhteisöjen tuomioistuimen vakiintunut oikeuskäytäntö, jota ensimmäisen oikeusasteen tuomioistuin on tulkinnut virheellisesti. Esillä olevassa asiassa voidaan lisäksi osapuolten (valmistajan ja jälleenmyyjien) toimista selvästi havaita, että ne pitivät kehotuksia jälleenmyyntisopimuksen osana. Myös nämä tosiseikat osoittavat, että ensimmäisen oikeusasteen tuomioistuimen näkemys on virheellinen. Siltä osin kuin ensimmäisen oikeusasteen tuomioistuin piti niitä merkityksettöminä (valmistajan osalta) tai jätti ne täysin huomiotta (jälleenmyyjien osalta), tämä johtuu edellä mainitusta sopimuksen käsitettä koskevasta erehdyksestä.
   
      (1)  Ei vielä julkaistu oikeustapauskokoelmassa.
   
      (2)  EYVL L 262, s. 14.